राजनांदगांव / खैरागढ़. शिक्षक दिवस के अवसर पर जिले से उत्कृष्ठ शिक्षक के रूप मे स्थानीय कन्या शाला मे कार्यरत व्याख्याता कमलेश्वर सिंह गाडाघाट माशा प्रधानपाठक रविन्द्र कर्महे को राज्य सरकार उत्कृष्ठ शिक्षक के राज्यपाल पुरस्कार से सम्मानित किया गया। खैरागढ़ के लिए लगातार चौथी बार है जब जिले भर मे खैरागढ़ के दो शिक्षकों को सम्मान मिला है राज्य सरकार प्रतिवर्ष गुणवत्ता पूर्ण शिक्षा एवं शैक्षिक नवाचार के क्षेत्र मे उत्कृष्ठ प्रदर्शन करने वाले शिक्षको का शिक्षक दिवस के अवसर पर राज्य स्तरीय सम्मान करती है । राजभवन रायपूर मे आयोजित सम्मान कार्यक्रम मे विधानसभा अध्यक्ष गौरीशंकर अग्रवाल, स्कूल शिक्षा मंत्री केदार कश्यप ने दोनो शिक्षको को सम्मान राशि के साथ शाल व श्रीफल देकर सम्मान किया।